b'\n_START_ARTICLE_\nNapadynamo\n_START_PARAGRAPH_\nNapadynamo on s\xc3\xa4hk\xc3\xb6virtaa tuottava generaattori, joka on sijoitettu polkupy\xc3\xb6r\xc3\xa4n etunapaan.\n_START_SECTION_\nK\xc3\xa4ytt\xc3\xb6\n_START_PARAGRAPH_\nSelv\xc3\xa4sti yleisin (napa)dynamon k\xc3\xa4ytt\xc3\xb6tarkoitus polkupy\xc3\xb6r\xc3\xa4ss\xc3\xa4 on tuottaa s\xc3\xa4hk\xc3\xb6energiaa valoja varten.\n_START_SECTION_\nKaupalliset tuotteet\n_START_PARAGRAPH_\nNapadynamoja valmistavat ainakin Schmidt\'s Original Nabendynamo (SON), Shimano, Sturmey-Archer ja SRAM. Useimmiten napadynamon tuottama vaihtos\xc3\xa4hk\xc3\xb6 on j\xc3\xa4nnitteelt\xc3\xa4\xc3\xa4n 6 V (joskus 12 V) ja teholtaan 2,4 W tai 3,0 W.\n_START_SECTION_\n"Pullodynamo"\n_START_PARAGRAPH_\nPerinteisesti dynamo on ollut laite, joka sijaitsee renkaan l\xc3\xa4hell\xc3\xa4 py\xc3\xb6r\xc3\xa4n haarukkaan kiinnitettyn\xc3\xa4. T\xc3\xa4ll\xc3\xb6in dynamo saa py\xc3\xb6rimisliikkeens\xc3\xa4 rengasta vasten py\xc3\xb6riv\xc3\xa4n rullan v\xc3\xa4lityksell\xc3\xa4. Napadynamoon verrattuna t\xc3\xa4llainen dynamo on edullisempi ja helpompi asentaa, mutta toimintavarmuus etenkin lumi- ja r\xc3\xa4nt\xc3\xa4kelill\xc3\xa4 heikompi ja liikevastus dynamon p\xc3\xa4\xc3\xa4ll\xc3\xa4 ollessa suurempi.\n_START_SECTION_\nAkut tai paristot\n_START_PARAGRAPH_\nAkku- ja paristok\xc3\xa4ytt\xc3\xb6isi\xc3\xa4 polkupy\xc3\xb6r\xc3\xa4n valoja on hyvin suuri valikoima erilaisia niin valotehonsa, hintansa ja muidenkin ominaisuuksiensa puolesta. Yhteist\xc3\xa4 n\xc3\xa4ille on, ett\xc3\xa4 joko akkuja t\xc3\xa4ytyy ladata tai paristoja vaihtaa.'